Antibiotiká, probiotiká a psyllium
Dobrý deň, prosím vedeli by ste mi poradiť ako najlepšie v jeden deň, v akých časových odstupoch, užívať antibiotika (amoksiklav), probiotika a praskove psyllium? Ďakujem.
Dobrý deň,
ďakujeme za Vašu otázku.
Počas antibiotickej liečby liekom Amoksiklav je vhodné podávanie probiotík taktiež 2 krát denne. Takto budete stále dodávať organizmu živé baktérie a priebeh liečby bude omnoho šetrnejší. Najskôr treba užiť antibiotikum a následne po 2 - 4 hodinách (tesne pred jedlom alebo spolu s jedlom) probiotikum, aby sa predišlo zničeniu účinku probiotík (niektoré probiotiká, ako napr. Bacillus clausii či Lactobacillus rheuterisú sú odolné voči väčšine antibiotík, možu sa teda užívať súčasne s antibiotikom).
Psyllium môže spôsobiť znížené vstrebávanie iných liekov, minerálov, vitamínov a pod. Preto ho vždy užívajte 2 hodiny pred alebo 2 hodiny po iných liekoch a výživových doplnkoch, ktoré užívate.
Prajem pekný zvyšok dňa.
S pozdravom
PharmDr. Veronika Kiabová